ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรออมทรัพย์พิเศษของกระทรวงการคลังในปีงบประมาณพ.ศ. ๒๕๕๗[๑] เพื่อให้เป็นไปตามความในมาตรา ๑๖ วรรคหนึ่งแห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบโดยทั่วกันว่ากระทรวงการคลังโดยความเห็นชอบของคณะรัฐมนตรีได้ดำเนินการกู้เงินเพื่อชดเชยการขาดดุลงบประมาณ ในปีงบประมาณ พ.ศ. ๒๕๕๗โดยวิธีการจำหน่ายพันธบัตรออมทรัพย์พิเศษของกระทรวงการคลัง ในปีงบประมาณ พ.ศ. ๒๕๕๗โดยมีเงื่อนไขและสาระสำคัญ ดังนี้๑. การจำหน่ายพันธบัตรออมทรัพย์พิเศษของกระทรวงการคลังในปีงบประมาณ พ.ศ. ๒๕๕๗ ได้ดำเนินการจำหน่ายระหว่างวันที่ ๑๕ - ๒๒ กรกฎาคม ๒๕๕๗โดยจำหน่ายให้แก่ผู้ถือกรรมสิทธิ์ที่เป็นบุคคลธรรมดา มูลนิธิสถาบันอื่นที่จัดตั้งขึ้นซึ่งมีวัตถุประสงค์ไม่แสวงหากำไรส่วนราชการสังกัดรัฐบาลกลาง สหกรณ์การเกษตร สหกรณ์ประมง สหกรณ์ร้านค้า สหกรณ์อื่นๆ สหกรณ์ออมทรัพย์ ชุมนุมสหกรณ์ออมทรัพย์ และวัด รวมทั้งสิ้น ๒๕,๕๒๒ ราย โดยทำรายการซื้อพันธบัตรผ่านเคาน์เตอร์และเครื่องถอนเงินอัตโนมัติ(ATM) ของธนาคารตัวแทนจำหน่าย ๔ แห่งประกอบด้วยธนาคารกรุงเทพ จำกัด (มหาชน) ธนาคารกรุงไทย จำกัด (มหาชน)ธนาคารกสิกรไทย จำกัด (มหาชน) และธนาคารไทยพาณิชย์ จำกัด (มหาชน)โดยมีธนาคารแห่งประเทศไทยเป็นนายทะเบียน ตัวแทนการจ่ายเงินพันธบัตร และจัดการอื่นๆ ที่จำเป็นเพื่อประโยชน์ในการนี้ตามระเบียบและวิธีการที่ธนาคารแห่งประเทศไทยประกาศกำหนด๒. ผลการจำหน่ายพันธบัตรออมทรัพย์พิเศษของกระทรวงการคลังในปีงบประมาณพ.ศ. ๒๕๕๗ วงเงินรวม ๓๐,๐๐๐,๐๐๐,๐๐๐บาท แบ่งเป็น ๒ รุ่นอายุ ดังนี้๒.๑ พันธบัตรออมทรัพย์พิเศษรุ่นอายุ ๗ ปี จำนวน ๑๑,๘๓๕,๕๔๗,๐๐๐ บาทอัตราดอกเบี้ยร้อยละ ๔.๒๕ ต่อปี ครบกำหนดไถ่ถอนในวันที่ ๑๕ กรกฎาคม ๒๕๖๔๒.๒ พันธบัตรออมทรัพย์พิเศษรุ่นอายุ ๑๐ ปี จำนวน ๑๘,๑๖๔,๔๕๓,๐๐๐ บาท อัตราดอกเบี้ยร้อยละ๔.๗๕ ต่อปี ครบกำหนดไถ่ถอนในวันที่ ๑๕ กรกฎาคม ๒๕๖๗๓. พันธบัตรออมทรัพย์พิเศษข้างต้นมีการชำระดอกเบี้ยปีละ๒ งวด คือ ในวันที่ ๑๕ มกราคม และ ๑๕ กรกฎาคม ของทุกปี จนกว่าพันธบัตรจะครบกำหนดการคำนวณดอกเบี้ยคำนวณจากมูลค่าของพันธบัตร โดยใช้หลักเกณฑ์หนึ่งปีมี๓๖๕ วันและนับตามจำนวนวันที่เกิดขึ้นจริง เศษของหนึ่งสตางค์ให้ปัดทิ้งหากวันครบกำหนดชำระดอกเบี้ยตรงกับวันหยุดธนาคารแห่งประเทศไทยให้เลื่อนไปชำระในวันทำการถัดไปโดยไม่คำนวณดอกเบี้ยเพิ่มให้ เว้นแต่ดอกเบี้ยงวดสุดท้ายจะคำนวณดอกเบี้ยเพิ่มตามจำนวนวันที่เลื่อนออกไปธนาคารแห่งประเทศไทยจะโอนดอกเบี้ยเข้าบัญชีเงินฝาก(ยกเว้นบัญชีเงินฝากออมทรัพย์พิเศษและบัญชีเงินฝากประจำ) ของผู้ถือกรรมสิทธิ์ตามรายชื่อและข้อมูลที่ได้รับแจ้งจากบริษัทศูนย์รับฝากหลักทรัพย์ (ประเทศไทย)จำกัด (กรณีพันธบัตรแบบไร้ใบตราสาร) หรือตามรายชื่อทางทะเบียน (กรณีพันธบัตรแบบมีใบตราสาร)ณ วันทำการสุดท้ายของธนาคารแห่งประเทศไทยก่อนถึงช่วงระยะเวลา ๓๐ วันก่อนวันถึงกำหนดชำระดอกเบี้ย๔. การชำระคืนต้นเงินจะดำเนินการในวันครบกำหนดไถ่ถอนหากวันครบกำหนดไถ่ถอนตรงกับวันหยุดของธนาคารแห่งประเทศไทยจะเลื่อนวันครบกำหนดไถ่ถอนเป็นวันทำการถัดไปกรณีพันธบัตรแบบไร้ใบตราสาร (Scripless) ธนาคารแห่งประเทศไทยจะชำระคืนต้นเงินโดยโอนเงินเข้าบัญชีเงินฝาก(ยกเว้นบัญชีเงินฝากออมทรัพย์พิเศษและบัญชีเงินฝากประจำ) ให้แก่ผู้ถือกรรมสิทธิ์ตามรายชื่อและข้อมูลที่ได้รับแจ้งจากบริษัทศูนย์รับฝากหลักทรัพย์(ประเทศไทย) จำกัดกรณีพันธบัตรแบบมีใบตราสาร การชำระคืนต้นเงินตามพันธบัตรจะกระทำได้ต่อเมื่อธนาคารแห่งประเทศไทยได้รับคืนใบพันธบัตร๕. การจำหน่ายพันธบัตรในครั้งนี้๕.๑ ธนาคารตัวแทนจำหน่ายคิดค่าธรรมเนียมในการจำหน่ายพันธบัตรในอัตรา๒๕๐ บาท ต่อรายการ (รวมภาษีมูลค่าเพิ่มและค่าใช้จ่ายในการดำเนินงานของ Custodian แล้ว)ซึ่งมีผู้ถือกรรมสิทธิ์ทำรายการซื้อพันธบัตรผ่านเคาน์เตอร์และเครื่องถอนเงินอัตโนมัติ(ATM) ของธนาคารตัวแทนจำหน่าย ๔ แห่ง รวมทั้งสิ้น ๒๕,๕๒๒ ราย ซึ่งคิดเป็นค่าธรรมเนียมการจำหน่ายพันธบัตรรวมทั้งสิ้น ๖,๓๘๐,๕๐๐ บาท ทั้งนี้ธนาคารตัวแทนจำหน่ายจะชำระค่าธรรมเนียมการฝากพันธบัตรให้กับบริษัทศูนย์รับฝากหลักทรัพย์(ประเทศไทย) จำกัด เพื่อเป็นการนำฝากพันธบัตรออมทรัพย์ซึ่งเป็นพันธบัตรแบบไร้ใบตราสาร(Scripless) โดยคำนวณตามมูลค่าพันธบัตรคงเหลือล้านละ ๐.๖๐บาทต่อเดือน สำหรับราคาที่ใช้ในการคำนวณมูลค่าพันธบัตรคงเหลือให้ใช้ตามราคาตราของพันธบัตร๕.๒ ธนาคารแห่งประเทศไทยในฐานะนายทะเบียนและตัวแทนการจ่ายเงินพันธบัตรออมทรัพย์พิเศษของกระทรวงการคลัง ในปีงบประมาณ พ.ศ.๒๕๕๗ ได้คิดค่าธรรมเนียมและค่าใช้จ่าย ดังนี้(๑)ค่าธรรมเนียมในการเป็นนายทะเบียนและตัวแทนการจ่ายเงินเกี่ยวกับพันธบัตรในอัตราร้อยละ๐.๑ ของดอกเบี้ยที่ชำระและต้นเงินกู้ตามพันธบัตรที่ชำระคืน(๒) ค่าใช้จ่ายในการพิมพ์แบบพิมพ์พันธบัตรตามที่จ่ายจริงประกาศณ วันที่ ๑๕ กันยายน พ.ศ. ๒๕๕๗พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๐ ตุลาคม ๒๕๕๗ภีราพร/ผู้ตรวจ๖ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๗ ง/หน้า ๘/๑๖ ตุลาคม ๒๕๕๗